37 
Caput ovatum, subdepressum, rostro obtuso. Scutella internasalia, uti in ceteris, duo parva, 
trapezoidea, in medio rostro contigua. Scutellum frontale anterius breve, latissimum, transversum, 
hexagonum. Frontalia posteriora duo pentagona. Verticale anterius postice angustatum, antice 
latius, campanulato- hexagonum; posteriora duo obliqua, obtuse quadrangula. Occipitalia anteriora 
3; intermedium latum, antice angulatum, pone rotundatum; lateralia trapezoideo -pentagona, inter- 
medio maiora. Occipitalia posteriora 4, (paria duo) hexagona, (squamiformia) , latissima, brevia. 
Temporalia utrinque quaterna, polygona, praeter extremum angustum, squamiforme magna, superius 
in occipitis planitiem adscendens. Scutella lorea duo; anterius angustum, quadrangulum; posterius 
latum, pentagonum. Scutella orbitalia anteriora 3 minima; posteriora duo ;' supraorbitalia 4, scutel- 
lis minimis quinis extrinsecus marginata. Sc. marginalia labiorum 8, superiorum quintum et sextum 
sub oculo iacent. Squamae trunci quales in ceteris, sed laevissimae et nitidissimae. Cauda crassa, 
ubique teres, in basi subdepressa, in ultimo demum triente attenuata. Membra ut pro corporis 
longitudine breviora. Color dorsi olivaceo- cinereus, in capite obscurior, in nigrofuscum vergens. 
Vitta lata atra in capitis ac trunci latere ad caudae basin excurrit, lineis binis, in ipso rostro inci- 
pientibus, virescenti -albidis a dorso ventreque inclusa. Linea eiusdem coloris, in cervicis dorsique 
medio excurrens, in adultis iam ante dorsi initium evanescens, verticem medium transit et, in ipsa 
demum fronte obtuso angulo bipartita, cum lineis lateralibus in figuram subrhombeam (in adulto 
animali minus conspicuam) confluit. Abdomen gulaque coerulescunt. Labia, mentum et summum 
pectus albicant. Cauda basi cum dorso concolor, vittisque destituta, colore pulcerrime cyaneo 
splendet. 
Longit. trunci 2-^"; caudae df''; brachii 2'", antibrachii cum manicula ad apicem digiti in- 
termedii usque 4'"; femoris 3"', cruris cum pede ad apicem digiti quarti G'". Mensurae 
speciminis iuvenilis: Longitudo trunci cum capite i", caudae i" 2'". 
Specimina nostra prope Chico invenit Deppius et vivi animalis iconem, Lynxe nomine 
inscriptam, simul misit. Hernandez speciem commemorat his verbis (tract. III. c. II. p. 59.): „Po- 
stremum genus peculiari nomine Tetzauhcoatl, quod raro occurrat, nuncupatum, ac prorsus a Tet- 
zauhcoatl serpente diversum, parvulo ac paene nullo, sed letifero (ut ferunt) morsu, omnium est 
minimum, fusci coloris in fulvum inclinantis, sed cauda magna ex parte cyanea.” Vides eodem nomine 
Tetzaucoatl diversa animalia, serpentem et lacertam, appellata esse; hoc ex tetzahuitl (i. e. res 
atrox, horribilis) et coatl (serpens) formatum . esse a Doctissimo Buschmann, linguae Mexicanae 
peritissimo viro, didici. 
Series III. Pachyglossi, 
Sectio 1. Crassilingues. 
FJM. 1. DENDROBJTJE. 
Gen. I. CHAMAELEOPSIS. M. 
Cf. Commentat. meam de Chamaeleonte mexicano. Isis 1831, 3. p. 296 sq. 
Caput pyramidato -tetraedrum, subaequilaterum, clypeolis irregulariter multangulis tectum; 
rostro obtuso; fronte parum adscendente, plana, in clypeum cordiformem expansa; vertice superne 
concavo, galeam occipitalem compresso -triedram, subpyramidalem, acie postica rotundatam exserente. 
Nares laterales, prope apicem rostri, ovali-subrotundae, scutellum nasale antice perforantes, 
retrorsum patulae. 
Oculi magni, palpebris squamulosis, fissura magna horizontali aperiendis. Superciliorum 
margo osseus medio interruptus. 
Membrana tympani superficialis, aculeo triangulari, depresso (ossis temporum) superne mu- 
nita. 
Lingua crassa, ovata, basi subsagittata, villoso -papillosa, obtuso apice vix emarginato. 
Dentes primores 8 vel 9, simplices, conici, maxillares 16 — 18 (excepto primo simplici) li- 
neares, compressi, apice trilobi, mandibulares utrinque 21 — 22; palatini 5 — 6 longiusculi, conici, 
obtusi, oblique introrsum versi. 
Gulae cutis laxa, saccata. Jugulum transverse plicatum. Nuchae cutis e galea occipitali 
suspensa, crista destituta. 
Truncus compressus, in dorsi fastigio dentato - cristatus, supra subtusque squamis imbricatis 
vestitus. 
Cauda longa, gracilis, compressiuscula. 
10 
1 
